มีอาการไม่สบายแสบร้อนท้อง ทั้งด้านหน้าและด้านหลัง ท้องอืดเหมือนมีลมเยอะ ท้องร้องตลอด รู้สึกแข็งเจ็บจุกใต้ลิ้นปี่และทางฝั่งขวาของท้อง พอกดทั่วท้องเหมือนลำไส้นูนขึ้นเคลื่อนตัวได้และได้ยินเสียงท้องร้องเกือบทุกตำแหน่งที่กด ถ่ายอุจจาระไหลพร้อมลมเป็นน้ำแต่ไม่ได้รู้สึกเหมือนท้องเสีย เวลาเรอแล้วจะรู้สึกสบายท้องดีขึ้น ทั้งนี้ สามารถทานอาหารได้ปกติแต่รู้สึกมีอาการเพลียอ่อนแรง ไม่มีอาการอาเจียนหรือรู้สึกคลื่นไส้
สวัสดีค่ะ อาการแสบร้อนท้อง จุกลิ้นปี่ อาจจะเกิดจาก-โรคกระเพาะอาหารหรือลำไส้ส่วนต้นอักเสบ หรือมีแผลในกระเพาะอาหาร อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-กล้ามเนื้อหน้าอกหรือกระดูกอ่อนที่อกอักเสบ อาจสัมพันธ์กับท่าทาง มีจุดกดเจ็บ-มีลมหรือน้ำในช่องท้องมากผิดปกติการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ หากแสบท้องมากขึ้น คลื่นไส้ กินได้น้อย น้ำหนักลด ถ่ายดำ ควรรีบไปพบแพทย์ ถ้าเป็นกระเพาะอาหารอักเสบหรือกรดไหลย้อน จะรักษาด้วยการกินยาลดกรดในกระเพาะค่ะ